alexandrainst/scandi-wiki huggingface dataset:
64

64 (LXIV í rómverskum tölum) var 64. ár 1. aldar og hlaupár sem hófst á sunnudegi samkvæmt júlíanska tímatalinu. Í Rómaveldi var árið þekkt sem „ræðismannsár Bassusar og Crassusar“, eða sem árið 817 ab urbe condita. Það hefur verið þekkt sem árið 64 frá því á miðöldum þegar Anno Domini-tímatalið, hið Kristna tímatal, var tekið upp.

Atburðir
 19. júlí - Bruninn mikli í Róm: Eldsvoði eyðilagði hálfa borgina. Bæði kristnum mönnum og Neró keisara var kennt um að hafa kveikt eldinn.
 Ofsóknir á hendur kristnum mönnum hófust í valdatíð Nerós keisara.
 Kúsjanaveldið lagði bæinn Taxiliu í rúst.
 Fyrra almenna bréf Péturs er talið ritað þetta ár samkvæmt hefð.
 Seneca yngri lýsti því yfir að allir menn væru jafnir, líka þrælar.

Fædd
 Júlía Flavía, dóttir Títusar keisara og ástkona Dómitíanusar keisara.

Dáin
 13. október - Pétur postuli (f. 1 f.Kr.).
 Páll postuli (hið fyrsta) (f. 5 e.Kr.).
 Yin Lihua keisaraynja í Kína (f. 5 e.Kr.).

64
61-70
Pólska þingið

Pólska þingið skiptist í efri deild (öldungadeild) sem kallast Senat og neðri deild sem heitir Sejm. Báðar deildir eru til húsa í sömu byggingu í Varsjá. Á pólsku er ekkert opinbert samheiti yfir deildarnar tvær: í stjórnskránni er einungis fjallað um Senat og Sejm.

Þingmenn í báðum deildum eru kosnir á fjögurra ára fresti. Í neðri deild sitja 460 þingmenn en í efri deild sitja 100 öldungadeildarþingmenn. Til þess að frumvarp geti orðið að lögum verða báðar deildar að samþykkja það. Þingmenn geta þó hnekkt ákvörðun öldungadeildarþingmanna um að hafna frumvarpi. 

Við tiltekin tilefni kallar formaður Sejm báðar deildir saman í svokallað þjóðþing (p. Zgromadzenie Zarodowe). Þetta er oftast gert til að halda athöfn svo sem að setja nýjan forseta í embætti.

Stærsti flokkurinn í pólska þinginu eins og er er Lög og réttlæti (PiS) með 234 af 600 sætum í neðri deild og 61 af 100 sætum í efri deild.

Pólska þingið
Pólsk stjórnmál
Þing eftir löndum
Millilending

Millilending er önnur hljómplata Megasar, gefin út árið 1975. Platan var endurútgefin 2002.

Upptökur fóru fram í Hljóðrita Hf, Hafnarfirði. Meðlimir úr hljómsveitinni Júdas sáu um undirspil. Demant gaf út.

Lagalisti 
Hlið A
Jónas Ólafur Jóhannesson frá Hriflu
Súlnareki
Ég hef ekki tölu
Erfðaskrá
Ég á mig sjálf (söngurinn hennar Diddu)

Hlið B
Ragnheiður biskupsdóttir
Sennilega það síðasta (sem víkingurinn mælti um & eftir fráfall sitt)
Fjögurmilljóndollara&níutíu&níusenta) mannúðarmálfræði
Silfurskotturnar hafa sungið fyrir mig

Hljóðfæraleikur 
Magnús Kjartansson: Píanó, orgel og ARP synthesizer
Vignir Bergmann: Hljómgítar og rafmagnsgítar
Finnbogi Kjartansson: Bassi
Hrólfur Gunnarsson: Trommur og tambúrín
(Ofangreindir hljóðfæraleikarar úr hljómsveitinni Júdas)
Kristján Möndull: Hjómgítar
Magnús Eiríksson: Munnharpa
Rúnar Georgsson: Þverflauta
Kristinn Sigmarsson og Snæbjörn Jónsson: Trompetar
Reynir Sigurðsson: Víbrafónn og pákur
Jónas R. Jónasson: Sírena
Megas: Söngur

Ljósmynd á framhlið umslags: Árni Páll
Ljósmynd á bakhlið: Björgvin Pálsson
Lög og textar og allar útsetningar: Megas
Gratias maximas agimus: Jónasi R., Tony Cook og Óttari Felix

Megas
Mývargur

Mývargur (fræðiheiti: Simulium vittatum) er flugutegund sem var fyrst lýst af Zetterstedt 1838.  Engar undirtegundir eru skráðar í Catalogue of Life.

Viðbótarlesning
Mývargur Náttúrufræðistofnun Íslands

Tenglar 

Tvívængjur
Skordýr á Íslandi
Fram og aftur blindgötuna

Fram og aftur blindgötuna er þriðja hljómplata Megasar, gefin út árið 1976. Platan var endurútgefin 1995 og 2002.

Upptökur fóru fram í Hljóðrita Hf í júlí 1976. Upptökumaður var Tony Cook.

Lagalisti 
Lög og textar: Megas (nema annað komi fram)

Hlið A

Sút fló í brjóstið inn
Ekki sýnd en aðeins gefin veiðin
Napóleon Bekk (upprunalegur texti: Kristinn Einarsson)
Vinaminni
Jólanáttburður

Hlið B

Gamla gasstöðin við Hlemm
Skírnin
Í speglasalinn
Enn (að minnsta kosti)

Hljóðfæraleikur 

Megas: Söngur (í öllum lögum), munnharpa (í Napóleon Bekk)
Sigurður Karlsson: Trommur (í öllum lögum nema Jólanáttburður), marimba (í Jólanáttburður og Í speglasalinn), conga (í EKki sýnd en aðeins gefin veiðin og Jólanáttburður), tambúrín (í Jólanáttburður og Skírnin), maracas (í Gamla gasstöðin við Hlemm og Í speglasalinn)
Þorsteinn Magnússon: Rafmagnsgítar og hljómgítar
Birgir Guðmundsson: Rafmagnsgítar og hljómgítar
Pálmi Gunnarsson: Bassi (í öllum lögum), tambúrín (í Í speglasalinn), tambúrín og conga(í Sút fló í brjóstið inn)
Lárus H. Grímsson: Píanó (í Sút fló í brjóstið inn, Ekki sýnd en aðeins gefin veiðin, Napóleon Bekk, Vinaminni og Í speglasalinn), orgel (í Vinaminni, Gamla gasstöðin við Hlemm og Í speglasalinn), flauta (í Jólanáttburður og Enn (að minnsta kosti))
Aagot Óskarsdóttir: Píanó (í Enn (að minnsta kosti))
Þorleifur Gíslson: Saxófónn (í Ekki sýnd en aðeins gefin veiðin og Vinaminni)

Hönnun umslag: Megas og Hrím hf

Ljósmyndir: Ragnar Th. Sigurðsson

Upptökumaður: Tony Cook

Hljóðblöndun: Pálmi Gunnarsson, Sigurður Karlsson, Megas og Tony Cook

Platan var upprunalega gefin út af Hrím hf.
Megas
Íslenskar hljómplötur
Suðurnesjabær

Suðurnesjabær er sveitarfélag á Reykjanesskaga. Sandgerðisbær og Sveitarfélagið Garður sameinuðist í eitt sveitarfélag þann 10. júní 2018 eftir að sameining hafði verið samþykkt í kosningum í báðum sveitarfélögunum. Í nóvember 2018 voru íbúar sveitarfélagsins beðnir um að kjósa nafn á sameinaða sveitarfélagið. Nafnið Suðurnesjabær var vinsælast og hlaut 75,3% atkvæða.

Samanlagður íbúafjöldi Sandgerðis og Garðs var 3.374 þann 1. janúar 2018 samkvæmt tölum Hagstofu Íslands og er nýja sveitarfélagið því næst mannflest á Suðurnesjum á eftir Reykjanesbæ. Í Grindavík voru á sama tíma 3.323 svo að fjöldinn er nánast sá sami.

Bæjarstjóri var ráðinn á fundi bæjarstjórnar þann 18. júlí 2018, Magnús Stefánsson, sem áður gegndi stöðu bæjarstjóra í Sveitarfélaginu Garði, en Sigrún Árnadóttir, fráfarandi bæjarstjóri Sandgerðis sótti ekki um. Magnús tók við embætti þann 15. ágúst.

Heimildir 

Sveitarfélög Íslands
Suðurnes
Philipp Scheidemann

Philipp Heinrich Scheidemann (26. júlí 1865 – 29. nóvember 1939) var þýskur stjórnmálamaður úr Jafnaðarmannaflokknum. Þann 9. nóvember 1918, í miðri byltingu í lok fyrri heimsstyrjaldarinnar, lýsti Scheidemann yfir stofnun lýðveldis í Þýskalandi. Snemma næsta ár varð Scheidemann fyrsti ríkisstjórnarleiðtogi nýja Weimar-lýðveldisins og gegndi því embætti í 127 daga.

Æviágrip
Philipp Scheidemann fæddist í Kassel og vann sem leturfræðingur. Hann gekk í Jafnaðarmannaflokkinn árið 1883 og vann sem blaðamaður fyrir ýmis sósíaldemókratísk dagblöð. Hann sat á þýska ríkisþinginu frá 1903 til 1918 og varð þar rómaður fyrir ræðuhæfni sína. Frá 1911 var hann einn af leiðtogum Jafnaðarmannaflokksins. Hann varð þingleiðtogi flokksins árið 1913 og forseti þingsins árið 1917.

Ásamt Friedrich Ebert var Scheidemann einn af leiðtogum Jafnaðarmanna í fyrri heimsstyrjöldinni. Scheidemann tilheyrði þeim meirihluta Jafnaðarmanna sem studdi ríkisstórn keisaraveldisins og þátttöku Þýskalands í styrjöldinni. Margir úr minnihlutanum, sem mótmæltu þátttöku Þjóðverja í stríðinu, sögðu sig úr flokknum og stofnuðu Sjálfstæða jafnaðarmannaflokkinn vegna ágreiningsins. Scheidemann lýsti yfir stuðningi við friðarsáttmála án innlimunar á neinu nýju landsvæði. Í október árið 1918, þegar Þýskaland sá fram á ósigur í styrjöldinni, var Scheidemann gerður ráðherra án ráðuneytis í ríkisstjórn furstans Maximilians von Baden.

Eftir að bylting braust út í nóvember árið 1918 lýsti Scheidemann, án þess að ráðfæra sig við Ebert, yfir stofnun þýsks lýðveldis. Þetta gerði hann til að koma í veg fyrir að Karl Liebknecht yrði fyrri til að lýsa yfir stofnun sósíalísks lýðveldis. Frá nóvember 1918 til janúar 1919 sat Scheidemann í ríkisstjórn Eberts kanslara og tók þátt í að berja niður sósíalísku Spartakistauppreisnina.

Kanslaratíð
Í febrúar árið 1919 varð Scheidemann fyrsti ríkisstjórnarleiðtogi nýja þýska lýðveldisins. Embætti hans svaraði til kanslaraembættisins sem forverar og eftirmenn hans kenndu sig við, en hann kallaði sig þó ekki kanslara heldur „stjórnarforseta“ eða Ministerpräsident. Scheidemann fór fyrir stjórnarsamstarfi Jafnaðarmanna, Miðflokksins og þýska demókrataflokksins (Deutsche Demokratische Partei, DDP). Stjórn hans var kölluð „Weimar-stjórnarsamstarfið“. Scheidemann sagði af sér þann 19. júní 1919 þar sem hann var ófáanlegur til að skrifa undir Versalasamninginn. Hann sat á þýska héraðaþinginu frá 1919 til 1920 og þýska ríkisþinginu frá 1920 til 1933. Frá 1920 til 1925 var hann borgarstjóri Kassel.

Scheidemann fór í sjálfskipaða útlegð árið 1933 eftir valdatöku Adolfs Hitler. Hann lést árið 1939 í Kaupmannahöfn. Endurminningar hans komu út árið 1928.

Heimild 
 

Kanslarar Þýskalands
Lutz Schwerin von Krosigk

Johann Ludwig „Lutz“ Graf Schwerin von Krosigk (22. ágúst 1887 – 4. mars 1977) var þýskur stjórnmálamaður sem var fjármálaráðherra Þýskalands frá 1932 til 1945 og í reynd kanslari Þýskalands í maí árið 1945.

Krosigk var óflokksbundinn íhaldsmaður og var útnefndur fjármálaráðherra af Franz von Papen kanslara árið 1932. Að beiðni Pauls von Hindenburg forseta gegndi hann embættinu áfram í ríkisstjórnum Kurts von Schleicher og Adolfs Hitler. Sem fjármálaráðherra tók Krosigk þátt í ofsóknum á þýskum og evrópskum gyðingum, meðal annars með því að stela eignum þeirra og skipuleggja peningaþvætti. 

Í maí árið 1945, þegar bandamenn sóttu inn í Þýskaland í lok seinni heimsstyrjaldarinnar, frömdu Hitler og eftirmaður hans sem kanslari, Joseph Goebbels, sjálfsmorð. Karl Dönitz, nýr forseti Þýskalands, skipaði Krosigk ríkisstjórnarleiðtoga „Flensborgarstjórnarinnar“ svokölluðu þann 2. maí. Krosigk neitaði þó að kalla sig kanslara og tók sér þess í stað titilinn „stjórnarráðherra“, sem hafði verið titill þýsku ríkisstjórnarleiðtoganna á fyrstu árum Weimar-lýðveldisins. Í ríkisstjórn Dönitz var Krosigk einnig utanríkis- og fjármálaráðherra að nafninu til en þessum embættum fylgdu lítil sem engin völd þar sem Flensborgarstjórnin réð aðeins yfir æ smærri hluta Þýskalands á meðan herir bandamanna sóttu fram inn í landið. Þegar bandamenn höfðu hertekið allt Þýskaland handtóku þeir meðlimi Flensborgarstjórnarinnar. 

Fyrir utan Adolf Hitler sjálfan voru þeir Krosigk og Wilhelm Frick einu meðlimir þýsku ríkisstjórnarinnar sem sátu í embætti alveg frá valdatöku nasista til loka seinni heimsstyrjaldarinnar. Krosigk gerðist meðlimur í nasistaflokknum þann 30. janúar 1937 þegar hann hlaut flokksheiðursmerki frá Hitler. Aðildarnúmar hans var 3,805,231. 

Í Nürnberg-réttarhöldunum árið 1949 var Krosigk ákærður og sakfelldur fyrir peningaþvætti á stolnum eignum fórnarlamba nasistanna. Hann var dæmdur til tíu ára fangelsisvistar en var náðaður árið 1951 og sleppt úr fangelsi.

Tilvísanir

Fjármálaráðherrar Þýskalands
Kanslarar Þýskalands
Nasistar
Utanríkisráðherrar Þýskalands
Þýskir greifar
José Manuel Barroso

José Manuel Durão Barroso (f. 23. mars 1956) er portúgalskur stjórnmálamaður sem vinnur sem formaður og ráðgjafi hjá bandaríska fjárfestingabankanum Goldman Sachs. Barroso var forsætisráðherra Portúgals frá 2002 til 2004 og forseti framkvæmdastjórnar Evrópusambandsins frá 2004 til 2014.

Barroso varð formaður portúgalska Jafnaðarmannaflokksins árið 1999. Eftir þingkosningar árið 2002 hlaut Jafnaðarmannaflokkurinn nógu mörg þingsæti til þess að stofna samsteypustjórn með hægrisinnaða Þjóðarflokknum. Barroso gerðist forsætisráðherra og beitti sér sem slíkur fyrir því að draga úr fjárhagshalla á portúgölskum ríkisútgjöldum svo þau samræmdust 3% viðmiði Evrópusambandsins. Niðurskurður Barrosos í ríkisútgjöldum varð honum ekki til vinsælda meðal vinstrimanna og opinberra starfsmanna.

Í mars árið 2003 tók Barroso á móti George W. Bush Bandaríkjaforseta, Tony Blair forsætisráðherra Bretlands og José María Aznar forsætisráðherra Spánar á Terceira í Asóreyjum. Leiðtogarnir fjórir funduðu þar og skipulögðu innrásina í Írak sem gerð var sama ár.

Barroso lauk ekki kjörtímabili sínu sem forsætisráðherra því árið 2004 tilnefndi Evrópski þjóðarflokkurinn hann í embætti forseta framkvæmdastjórnar Evrópusambandsins. Hann hlaut einróma stuðning leiðtoga aðildarríkja Evrópusambandsins í embættið og tók við embætti af Romano Prodi þann 22. nóvember. Barroso var endurkjörinn í embættið eftir kosningar á Evrópuþingið árið 2009 og varð þar með annar forseti framkvæmdastjórnarinnar sem hefur setið í tvö kjörtímabil, á eftir Jacques Delors. Sem forseti framkvæmdastjórnarinnar tók Barroso þátt í samningu Lissabon-sáttmálans, sem kom á ýmsum breytingum á stjórnskipulagi Evrópusambandsins. Stuttu eftir endurkjör sitt fór Barroso í heimsókn til Írlands til þess að hvetja Íra til þess að samþykkja Lissabon-sáttmálann í þjóðaratkvæðagreiðslu.

Barroso lét af forsetaembættinu eftir að seinna kjörtímabili hans lauk árið 2014 og hóf störf hjá Goldman Sachs tæpum tveimur árum síðar. Ráðning hans hjá Goldman Sachs var mjög umdeild, ekki síst þar sem Goldman Sachs er bandarísk stofnun sem lék vafasamt hlutverk í kreppunni sem reið evrunni næstum að fullu fáeinum árum fyrr. Eftirmaður Barrosos, Jean-Claude Juncker, skipaði sjálfstæða rannsókn á því hvort Barroso hefði brotið siðareglur með því að þiggja starfið.

Tilvísanir

Forsetar framkvæmdastjórnar Evrópusambandsins
Forsætisráðherrar Portúgals
Handhafar stórkross Hinnar íslensku fálkaorðu
Davíð Janis

Davíð Janis (fæddur 4. febrúar 1946 sem Anis) er íslensk-indóneskur fyrrum körfuknattleiksmaður. Hann var einn af fyrstu erlendu körfuknattleiksmönnunum hér á landi er hann gekk til liðs við KR árið 1970.

Æska
Davíð fæddist og ólst upp á eyjunni Súmötru í Indónesíu.

Körfuboltaerill
Davíð lék með unglingalandsliði Indónesíu áður en hann fór til náms við háskólann í Arizona og tók þá upp nafnið David Janis. Árið 1970 fluttist hann með íslenskri konu sinni til Íslands og hóf í kjölfarið að leika með KR. Hann lék með KR í Evrópukeppni bikarhafa árið 1970 og árið 1972 varð hann Reykjavíkurmeistari með félaginu.

Árið 1973 fékk hann íslenskan ríkisborgararétt og íslenskaði fornafn sitt í Davíð.

Haustið 1973 færði hann sig yfir til ÍS og árið 1974 lék hann með liðinu á Norðurlandamóti háskóla sem fram fór í Reykjavík. Árið 1977 gekk hann aftur til liðs við KR eftir veru í Fram.

Þjálfaraferill
Davíð þjálfaði meistaraflokk kvenna hjá Fram veturinn 1976–77 en það var eina tímabilið sem félagið tók þátt í Íslandsmóti kvenna.

Heimildir

Íslenskir körfuknattleiksmenn
Leikmenn Úrvalsdeildar karla í körfuknattleik
Codex Argenteus

Codex Argenteus er heiti á handriti frá 6. öld, þýðingu á biblíunni frá 4. öld yfir á gotnesku.

Er nú talið að Wulfila hafi ekki staðið einn að þýðingunni þó hann hafi verið þar fremstur í flokki.

Af hinum upprunalegu 336 síðum hafa 188 varðveist. Ein síða, svonefnt Speyer fragment, varð viðskila við meginhluta bókarinnar og uppgötvaðist aðeins um 1970.

Er talið að þýðingin hafi verið gerð fyrir Þiðrik af Bern en eftir dauða hans gleimist handritið og hverfur af bókaskrám í eitt árþúsund.
Munkar nálægt Essen grufla hana síðan upp á 16. öld. Bókin var síðan færð til Prag þaðan sem Svíar rændu henni undir lok þrjátíu ára stríðsins. Hún fer um tíu ár til Hollands en er sótt til baka af aðalsmanninum Magnus Gabriel De la Gardie og hefur síðan verið geymd á Uppsölum.

Handrit
Reklaþéla

Reklaþéla (fræðiheiti: Amauronematus amentorum) er skordýrategund sem var fyrst lýst af Förster 1854.  
Hún er algeng á Íslandi.

Tilvísanir

Skordýr á Íslandi
Víðireklafluga

Víðireklafluga (fræðiheiti: Egle lyneborgi) er flugutegund sem var lýst af Ackland og Griffiths 2003. Engar undirtegundir eru skráðar í Catalogue of Life.

Hún er algeng á Íslandi á láglendi.

Tilvísanir

Skordýr
Skordýr á Íslandi
Rekilfluga

Rekilfluga (fræðiheiti: Egle podulparia) er flugutegund sem var lýst af  Suh og Kae Kyoung Kwon 1985.

Hún var talin hafa fundist á Íslandi, en það reyndist vera víðireklafluga (Egle lyneborgi), önnur skyld tegund.

Tilvísanir

Skordýr
Kálfluguætt
Víðifræfluga

Víðifræfluga (fræðiheiti: Egle minuta)
 er flugutegund sem var lýst af Johann Wilhelm Meigen 1826.  Engar undirtegundir eru skráðar í Catalogue of Life.

Hún finnst á hálendi á Íslandi.

Tilvísanir

Skordýr
Skordýr á Íslandi
Birkifeti

Birkifeti (fræðiheiti: Rheumaptera hastata) er fiðrildi sem var lýst af Carl von Linné 1758. Engar undirtegundir eru skráðar í Catalogue of Life.

Hann er algengur um mestallt Ísland. Hann er einkum í lágvöxnu birki og fjalldrapa.

Myndir

Tilvísanir

Fetaætt
Meindýr
Skordýr á Íslandi
Túnfeti

Túnfeti (fræðiheiti: Xanthorhoe decoloraria) er fiðrildi í fetafiðrildaætt. Hann finnst í Norður-Evrópu, austur til Síberíu og í norðurhluta Norður-Ameríku, sunnar (Sviss til Austurríkis og Ungverjalands) virðist hann koma eingöngu fyrir á fjöllum.

Hann finnst alls staðar á Íslandi.

Vænghafið er um 32 mm. "Mjög breytileg tegund, sérstaklega á Íslandi."  

Lirfurnar nærast á Alchemilla tegundum og öðrum lágvöxnum jurtum.

Undirtegundir
Xanthorhoe decoloraria decoloraria
Xanthorhoe decoloraria hethlandica (Shetlandseyjum)

Tilvísanir

Ytri tenglar
Red carpet, UKmoths
European Butterflies and Moths
Lepiforum.de

Fetaætt
Skordýr á Íslandi
Taðýfill

Taðýfill (fræðiheiti: Agoliinus lapponum) er bjöllutegund sem var lýst af Leonard Gyllenhaal 1808. Í sænska gagnagrunninum Dyntaxa er nafnið Aphodius lapponum notað. Samkvæmt Catalogue of Life er tegundin í ættkvíslinni Agoliinus og ættinni Aphodiidae, en samkvæmt Dyntaxa er er hún í ættkvíslinni Aphodius og ættinni Scarabaeidae. Engar undirtegundir eru skráðar í Catalogue of Life.

Hann finnst hvarvetna á Íslandi þar sem húsdýr (grasbítar) skíta.

Tilvísanir

Skordýr

Bjöllur
Skordýr á Íslandi
Calycopteryx mosleyi

Calycopteryx mosleyi er flugutegund sem var lýst af Eaton 1875. Engar undirtegundir eru í Catalogue of Life.

Tegundin er ófleyg og einlend á Kerguelen eyjum þar sem hún er mikilvægur frjóberi Kergúelen káls.

Tilvísanir

Skordýr
Edgar Cayce

Edgar Cayce (18. mars 1877 – 3. janúar 1945) var bandarískur sjáandi (spámiðill) sem svaraði í dásvefni á miðilsfundum spurningum um  lækningar, endurholdgun, stríð, Atlantis og spáði fyrir um óorðna atburði.

Margar bækur um Edgar Cayce hafa komið út á íslensku. Þeirra á meðal eru:
 Upphaf og örlög mannsins.  
 Undralæknirinn og sjáandinn. Frásögn um Edgar Cayce sjálfan og starf hans sem sjáanda í miðilsástandi. Þýtt af Lofti Guðmundssyni, gefin út árið 1971
 Svo sem maðurinn sáir. Fjallar um lögmál orsaka og afleiðinga.
 Jesús Kristur í dálestrum Edgar Cayce. Upplýsingar frá Jesú Kristi í dálestrum gegnum Edgar Cayce.
 Draumar skyggni og vitranir.
 Árur. Lítið rit sem útskýrir hvað árulitirnir þýða.
 Heilbrigði njóttu.

Bandarískir sjáendur
Baba Vanga

Baba Vanga  (31. janúar 1911 – 11. ágúst 1996), fædd Vangeliya Pandeva Dimitrova (Вангелия Пандева Димитрова) og þekkt sem Vangelia Gushterova (Вангелия Гущерова) eftir að hún giftist, var blindur sjáandi, spámiðill og lækningamiðill frá Búlgaríu. Hún bjó lengst af á Rupite svæðinu í Kozhuh fjöllunum í Búlgaríu.
Fólk fætt árið 1911
Fólk dáið árið 1996
Víðistofnlús

Víðistofnlús (fræðiheiti: Pterocomma rufipes) er skordýrategund sem var fyrst lýst af Hartig 1841.  Engar undirtegundir eru skráðar í Catalogue of Life.

Hún finnst á Íslandi í víðikjarri.

Tilvísanir 

Skordýr
Aphididae
Skordýr á Íslandi
Heytifa

Heytifa (fræðiheiti: Jassargus distinguendus) er skordýrategund sem var fyrst lýst af Flor 1861. Í sænska gagnagrunninum Dyntaxa er notað nafnið Jassargus pseudocellaris. Jassargus distinguendus er í ættkvíslinni Jassargus og ættinni skortítur. Engar undirtegundir eru skráðar í Catalogue of Life.

Hún finnst á Íslandi í graslendi.

Tilvísanir 

Skordýr
Aphididae
Skordýr á Íslandi
Grastifa

Grastifa (fræðiheiti: Macrosteles laevis) er skordýrategund sem var fyrst lýst af Ribaut 1927. Engar undirtegundir eru skráðar í Catalogue of Life.

Hún finnst á Íslandi í graslendi.

Tilvísanir 

Skordýr
Aphididae
Skordýr á Íslandi
Grasvefari

Grasvefari (fræðiheiti: Eana osseana) er skordýr í undirættinni Tortricidae.

Útbreiðsla og búsvæði
Tegundin er útbreidd um mestalla Evrópu og á palearktíska og nearktíska svæðinu. Hún kýs graslendi, vallendi og mólendi. Hún finnst á Íslandi.

Tilvísanir

 Scopoli, J. A. (1763): Entomologia Carniolica exhibens insecta Carnioliae indigena et distributa in ordines, genera, species, varietates. Methodo Linnaeana. 1-421. Vindobonae

Ytri tenglar
 Fauna Europaea
 UKMoths
 Suffolk moths 
 Hantsmoths

Tortricidae
Skordýr á Íslandi
RVK bruggfélag

RVK bruggfélag (RVK Brewing Co.) er íslenskur drykkjaframleiðandi, örbrugghús og bruggstofa. Fyrirtækið var stofnað í apríl 2017.

Félagið hefur framleitt yfir 60 tegundir. Með helstu bjórtegundunum eru jólabjór og kanilsnúðabjór sem framleiddur var í samstarfi við Brauð&Co.

Eigandi er Sigurður Pétur Snorrason, meðeigendur eru Valgeir Valgeirsson bruggmeistari og Einar Örn Sigurdórsson markaðs- og vörumerkjastjóri. Fyrirtækið stendur árlega fyrir Bjórhlaupi RVK sem er víðavangshlaup með drykkjarstöðvum þar sem hlauparar verða að klára einn bjór áður en þeir geta hlaupið áfram.

Tilvísanir

Tenglar 

 Vefsíða
Íslensk brugghús
Stofnað 2017
Fylgigigt

Fylgigigt er gigtarsjúkdómur sem kemur í kjölfar sýkingar. Þýski herlæknirinn Hans Reiter varð fyrstur til að lýsa þessum sjúkdómi árið 1916. Það er einkennandi fyrir  fylgigigt að það bólgnar ekki eingöngu liðhimnan heldur ennig sinaslíður og festingar vöðva, liðbanda og liðhylkis.

Algengast er að fylgigigt leggist á fólk á aldrinum  20–40 ára, fleiri karlar en konur fá fylgigigt og sjúkdómurinn er algengari meðal hvítra en svartra. Það er talið stafa af hærri tíðni af  HLA-B27 geni meðal hvítra.

Heimildir 

 Fylgigigt, þegar sýking veldur gigt, reiterssjúkdómur og skyldir gigtsjúkdómar
 Hvað er Reiters sjúkdómur?
 Reactive arthritis (Mayo Clinic)
 Reactive-Arthritis (American College of Rheumatology)

Tilvísanir
Gigt
Palearktíska svæðið

Palearktíska svæðið eða fornnorðurskautssvæðið er svæði sem nær yfir alla Evrópu (þar með talið Ísland), Asíu norðan Himalajafjalla, Norður-Afríku og norðurhluta Arabíuskagans. Palearktíska svæðið er eitt af átta líflandafræðilegum svæðum heimsins en hefur sú skipting verið í notkun frá 19. öld.

Tengt efni 
 Nearktíska svæðið

Heimildir 

Líflandafræði
Nearktíska svæðið

Nearktíska svæðið eða nýnorðurskautssvæðið er svæði sem nær yfir mestalla Norður-Ameríku þar með talið Grænland, að austurhluta Mexíkó, Suður-Flórídu, Mið-Ameríku og Karíbahafseyjum undanteknum. Nearktíska svæðið er eitt af átta líflandafræðilegum svæðum heimsins en hefur sú skipting verið í notkun frá 19. öld.

Tengt efni 
 Palearktíska svæðið

Heimildir 

Líflandafræði
Brandí

Brandí er brennt vín sem er búinn til með því að eima vín. Brandí er að jafnaði 35–60% alkóhól og er yfirleitt drukkið eftir máltíð. Nokkrar brandítegundir eru þroskaðar í viðartunnum en aðrar eru litaðar með karamellu. Til eru tegundir sem eru báðar þroskaðar í tunnu og litaðar. Frægustu brandítegundirnar eru koníak og armagnac frá Suðvestur-Frakklandi. 

Brennd vín
Apótek

Apótek er verslun sem selur lyf og aðrar skyldar vörur svo sem náttúrulækningar og snyrtivörur. Í apóteki vinnur lyfjafræðingur við að dreifa lyfjum til lyfseðlahafa og að veita ráðgjöf um ólyfseðilsskyld lyf. Apótek geta einnig boðið upp á ýmsa þjónustu svo sem blóðþrýstingsmælingar og aðstoð við að hætta að reykja.

Reglur um sölu lyfja er misstrangar eftir löndum. Þess vegna þarf lyfjaseðil til að kaupa ákveðin lyf í sumum löndum en ekki í öðrum. Í Svíþjóð var til dæmis ríkiseinokun á lyfjum til 2009. 

Verslanir
Lyfjafræði
861

861 (DCCCLXI í rómverskum tölum) var 61. ár 9. aldar sem hófst á miðvikudegi samkvæmt júlíska tímatalinu.

Atburðir

Fædd

Dáin

861
861-870
862

862 (DCCCLXII í rómverskum tölum) var 62. ár 9. aldar sem hófst á fimmtudegi samkvæmt júlíska tímatalinu.

Atburðir
 Væringinn Rúrik tekur við völdum í Hólmgarði í Garðaríki og stofnar Rúriksættina.

Fædd

Dáin

862
861-870
863

863 (DCCCLXIII í rómverskum tölum) var 63. ár 9. aldar sem hófst á föstudegi samkvæmt júlíska tímatalinu.

Atburðir

Fædd

Dáin

863
861-870
864

864 (DCCCLXIV í rómverskum tölum) var 64. ár 9. aldar og hlaupár sem hófst á laugardegi samkvæmt júlíska tímatalinu.

Atburðir

Fædd

Dáin

864
861-870
865

865 (DCCCLXV í rómverskum tölum) var 65. ár 9. aldar sem hófst á mánudegi samkvæmt júlíska tímatalinu.

Atburðir

Fædd

Dáin

865
861-870